Document ID: /roh_data/filtered/fineweb-2-filterrobots_roh.jsonl.gz/3035

En il Grischun smanatschan surtut pandemias, malauras e terratrembels. Mintga vischnanca grischuna sto far enfin l'onn 2021 in'analisa da las ristgas, quai pretenda la lescha davart la protecziun da la populaziun.
Favugn vischnanca da pionier
A Favugn enconusch'ins ussa tut ils privels pussaivels, di la presidenta Lucrezia Furrer. Evitar ils privels sco crudada da crappa, incendis u attentats en la scola na saja betg pussaivel, els sajan dentant preparà sin ils divers scenaris.
Pli capabel d'agir
Ils Svizzers sajan resistents, quai che pertutgia privels, di Dörte Aller, responsabla per privels da la natira tar la societad svizra dals inschigners ed architects SIA. Ussa stuess ins daventar pli capabels da reagir sin la catastrofa. E malgrà che las vischnancas stoppian evaluar nua ch'ils privels èn, stoppia mintgin e mintgina era surprender sez ina part da la responsabladad. Tge che schabegia exact en il futur na pon ins betg dir, ins po dentant esser preparà.
RR actualitad 08:00